ZAPISNIK

34. sjednice Vijeća Mjesnog odbora Kupinečki Kraljevec II.,
održane 29. listopada 2024.,
s početkom u 21,00 sat.
Nazočni članovi Vijeća: Marijan Tatar, Ivan Maretić i Srećko Ašperger.
Nenazočni članovi Vijeća: Ivan Milača i Stjepan Tatar.

Predsjedava: Marijan Tatar, predsjednik Vijeća.
         Predsjednik konstatira da sjednici nazoči većina članova Vijeća, što znači da Vijeće može pravovovaljano odlučivati te otvara 34. sjednicu Vijeća. Prije usvajanja dnevnog reda daje zapisnik 33. sjednice na glasovanje.
         Zapisnik 33. sjednice usvojen je jednoglasno (3 “za”).

Predsjednik Vijeća konstatira da su svi članovi primili prijedlog dnevnog reda te pita ima li prijedloga za dopunu dnevnog reda.
Budući da nema drugih prijedloga, daje na glasovanje prijedlog dnevnog reda.

         Vijeće je jednoglasno (3 “za”) usvojilo

dnevni red:

1. Prijedlog odluke o izmjeni Poslovnika o radu Vijeća Mjesnog odbora Kupinečki Kraljevec II.

2. Prijedloga zaključka o prijedlogu za produljenje zakupa prostora za rad MO Kupinečki Kraljevec II.
3. Obavijesti, pitanja i prijedlozi

Ad 1) Prijedlog odluke o izmjeni Poslovnika o radu Vijeća Mjesnog odbora Kupinečki Kraljevec II.
            Predsjednik Vijeća, Marijan Tatar konstatira da su članovi Vijeća primili Prijedlog zaključka u pisanom obliku te otvara raspravu. 
            Budući da se nitko ne javlja za riječ, daje Prijedlog zaključka na glasovanje.            
            Vijeće je jednoglasno (3 „za“) donijelo

ODLUKA
o izmjeni Poslovnika o radu Vijeća Mjesnog odbora Kupinečki Kraljevec II.

Članak 1.


U Poslovniku o radu Vijeća Mjesnog odbora Kupinečki Kraljevec II. , donesenog na 22. sjednici, 31. svibnja 2023., u članku 40. stavak 2. mijenja se i glasi:


„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 

Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.
Ad 2) Prijedloga zaključka o prijedlogu za produljenje zakupa prostora za rad MO Kupinečki Kraljevec II.
Predsjednik Vijeća, Marijan Tatar konstatira da su članovi Vijeća primili Prijedlog zaključka u pisanom obliku te otvara raspravu. 
            Budući da se nitko ne javlja za riječ, daje Prijedlog zaključka na glasovanje.            
            Vijeće je jednoglasno (3 „za“) donijelo

ZAKLJUČAK

o prijedlogu za produljenje zakupa prostora za rad

 MO Kupinečki Kraljevec II
1. Vijeće Mjesnog odbora Kupinečki Kraljevec II  razmotrilo je problematiku nedostatka prostora za rad Vijeća Mjesnog odbora Kupinečki Kraljevec II.

      2. Vijeće predlaže produljenje zakupa prostora za rad Mjesnog odbora u objektu 

          Dobrovoljnog vatrogasnog društva Kupinečki Kraljevec, na adresi Matički 27.

      3.  Ovaj se Zaključak dostavlja Vijeću Gradske četvrti Brezovica na dalje postupanje.

Ad 3) Obavijesti, pitanja i prijedlozi
        Predsjednik Vijeća otvara zadnju točku dnevnoga reda, otvara raspravu.            
        Budući da se nitko ne javlja za riječ, predsjednik Vijeća, Marijan Tatar zaključuje 34. sjednicu Vijeća Mjesnog odbora Kupinečki Kraljevec II.
         Dovršeno u 22,00 sati.
      Zapisnik izradio:

      Matej Šipura
KLASA: 024-08/24-003/2202
URBROJ:251-13-11-8/008-24-2

Kupinečki Kraljevec, 29. listopada 2024.

                                                                                                                  Predsjednik    

                                                                                                         Vijeća Mjesnog odbora 

                                                                                                          Kupinečki Kraljevec II
                                                                                                                   Marijan Tatar
IZVJEŠĆE O GLASANJU NA SJEDNICI

